b'\n_START_ARTICLE_\nNathan Fielder\n_START_PARAGRAPH_\nNathan Joseph Fielder (f\xc3\xb8dt 12. maj i 1983 i Vancouver i Canada) er en canadisk forfatter og komiker. Han er bedst kendt for at have skabt og medvirket i Comedy Central-tv-showet Nathan for You._NEWLINE_Han er f\xc3\xb8dt ind i en j\xc3\xb8disk familie. Hans for\xc3\xa6ldre, Eric og Deb var socialr\xc3\xa5dgivere. Han gik p\xc3\xa5 Point Grey Secondary School, hvor han var medlem af skolens improvisations-komediegruppe, der ogs\xc3\xa5 inkluderede Seth Rogen. Fielder arbejdede som tryllekunstner som teenager og er medlem af The Magic Castle i Los Angeles, i Californien. Fielder studerede business p\xc3\xa5 University of Victoria, hvor han bestod med en bachelor i handel i 2005.'